Agonis

Ti Agonis ket ti henero iti pamilia ti mula iti Myrtaceae.  Amin dagitoy ket endemiko iti Akinlaud nga Australia, nga agtubtubo iti asideg ti aplaya ti abagatan a laud.

Ti laeng Agonis flexuosa, iti agtubo iti maysa a kadakkel iti kayo; dagiti sabali ket kadawyanda nga agtubo a kas dagiti babassit a mula.

Ti Agonis ket dati nga aglaon iti bilang dagiti sabali a sebbangan, ngem nabiit pay a nabingay ti sebbangan, a ti kaaduan ket naiyalis iti Taxandria. Ti sebbangan ti Agonis grandiflora ket naisinsina kadagiti monotipiko a henero, ti Paragonis.Wheeler, J.R. & Marchant, N.G., (2007) A revision of the Western Australian genus Agonis (Myrtaceae) and two new segregate genera Taxandria and Paragonis. Nuytsia 16(2): 406-407

Ti sebbangan ti Agonis ket kadawyan nga addaan iti linabag, kayumanggi nga ukis ti kayo, napusasaw a berde a bulbulong ken dagiti inploressensia dagiti bassit, puraw a sabsabong.  Kaaduanda nga ammo ken nalaka mailasin babaen ti napigsa nga agot iti peppermint no mataltal wenno mapigis ti bulong, ngem adda met dagiti mula nga adaan iti napigsa nga angot iti eucalyptus.

 Dagiti sebbangan 

 Agonis baxteri
 Agonis flexuosa peppermint ti Akinlaud nga Australian, peppermint ti Karayan Swan, wenno ti "willow myrtle" ti kaaduan nga ammo nga Agonis, gapu ta kadawyan daytoy a kayo kadagiti parke ken  dagiti igid ti kalsada iti akin-abagatan nga Australia.
 Agonis flexuosa var. flexuosa
 A. f. var. latifolia
 A. fragrans
 A. theiformis
 A. undulata

Naala ti nagan nga Agonis manipud iti Griego iti agon, a ti kayatna a sawen ket agur-urnong wenno urnong, a mangibaga kadagiti nairut ti rimpuokna a sabong.

Ti Agonis ket kaenn a mula babaen ti simotsimot nga Aenetus dulcis.

 Dagiti nagibasaran 

 Dagiti akinruar a silpo 


 .
 .
 .


Kategoria:Kaykayo ti Australia
Kategoria:Endemiko a flora ti Australia